stanford-oval/wikipedia huggingface dataset:
Abu Usamah
Lapsuus ja nuoruus

Abu Usamah Khalifah At-Thanabi syntyi Patersonissa New Jerseyssä Yhdysvalloissa viisilapsisen perheen nuorimpana. Hän eli lapsuutensa Patersonin vaikeissa oloissa, kunnes perhe muutti Passaicin asuinalueelle.
Hän kääntyi muslimiksi vuonna 1986 ja aloitti opinnot Medinan yliopistossa kuten useat muutkin uudet ja innokkaat käännynnäiset.
Hän suoritti opintonsa menestyksellisesti ja opiskeli arabian kieltä. Hän vaihtoi ei-muslimin nimensä hänen paremmin tunnettuun nimeensä kääntymisen jälkeen. Hänet tunnettiin aluksi nimellä Abdur Rahman Khalifah, mutta hänen ensimmäisen lapsensa syntymän jälkeen hän otti nimen Abu Usamah (Usamahin isä) ja lisäsi sukunimekseen At-Thanabi, joka viittaa imaami Ad-Dhanabiin. At-Thanabi tarkoittaa "kullasta tehtyä".
Ura

Valmistumisen jälkeen Abu Usamah matkusti Sh Ibn Uthaymeen kanssa ja opetti Britanniassa ennen paluutaan Yhdysvaltoihin vuonna 1996. Silloin hän pyrki ensimmäistä kertaa imaamiksi. Paikkana oli Orlando, Florida. Hän lähti sieltä vuonna 1999 ollakseen imaami nopeasti kasvavassa salafee-yhteisössä Philadelphian Germantownissa, Pennsylvaniassa.
Hän lähti Philadelphiasta vuonna 2001. Hän käväisi Clevelandissa, Ohiossa, ja päätti imaamin työnsä Yhdysvalloissa olemalla imaami Islamic Center of Peoriassa Illinoissa. Myöhemmin hän muutti Isoon-Britanniaan ja sai imaamin paikan Green Lane Majidista Birminghamista.
Kannanotot

Tammikuussa 2007 Abu Usamah tallentui salaa Channel 4:n dokumenttiin, kun hän saarnasi moskeijassa. Dokumentissa paljastettiin, kuinka useissa moskeijoissa saarnattiin vihaan vääräuskoisia vastaan.
Kommenttien joukossa olivat muun muassa, että "kukaan ei rakasta kuffaaria (ei-muslimia), yksikään täällä ei rakasta kuffaaria. Kaikki vihaavat kuffaaria."
"Allah on luonut naisen, vaikka hänellä olisi loppututkinto, arvottomammaksi. Hänen älynsä on epätäydellistä, arvottomampaa. Hän voi kärsiä hormoneista, jotka tekevät hänestä tunteellisen. Kaksi naistodistajaa vastaa yhtä miestodistajaa."
Abu Usamah ei sano hyväksyvänsä Osama bin Ladenin keinoja, mutta kehottaa muslimeja jihadiin: "He taistelevat Allahin puolesta. Rohkaisen teitä olemaan heidän joukossan, aloittamaan itsenne sivistämisen sitä aikaa varten, joka on nopeasti tulossa. Silloin pöytä käännetään ympäri ja muslimit ovat asemassa, jossa heillä on ylivoima."
"Ja kun se tapahtuu, ihmisiä ei kuole - ilman syytä."
Abu Usamah väittää videoidussa vastauksessaan, että dokumentissa näytetyt kommentit "oli irrotettu asiayhteydestään".
Aamulehden talo

| Aamulehden talo |
| --- | --- |
 Aamulehden talo syksyllä 2020.
Osoite:  Hallituskatu 14 Kuninkaankatu 30
Sijainti:  Nalkala, Tampere
Koordinaatit:  61°29′47.5″N, 23°45′25″E
Rakennustyyppi:  asuin- ja liikerakennus
Valmistumisvuosi:  1927
Suunnittelija:  Birger Federley (korotus Harry W. Schreck)
Rakennuttaja:  Tampereen Kirjapaino-Osakeyhtiö
Omistaja:  Tampereen Mummu ja Poika Oy 
Kerrosluku:  6
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Aamulehden talo on vuonna 1927 valmistunut asuin- ja liikerakennus Tampereen keskustassa, Hallituskadun ja Kuninkaankadun kulmassa. Sen rakennutti Tampereen Kirjapaino-Osakeyhtiö (sanomalehti Aamulehden julkaisija), jolla oli jo ennestään konttori-, kirjapaino- ja latomorakennukset samalla tontilla. Arkkitehti Birger Federleyn suunnittelema uudisrakennus nousi niiden viereen, vanhan puutalon paikalle.
Rakennus oli alun perin nelikerroksinen. Sen julkisivua leimasivat linnamaiset päädyt ja klassismin mukaiset, koristellut ikkuna-aukot. Päädyt poistettiin ja ulkoasua pelkistettiin vuonna 1950, kun taloa korotettiin kahdella kerroksella. Muutostyöt suunnitteli arkkitehti Harry W. Schreck.
Aamulehti muutti tontilta 1980-luvulla Sarankulmaan, johon sille valmistui uusi toimitalo. Nykyään lehden toimitus sijaitsee Siperia-rakennuksessa Finlaysonin tehdasalueella.
Lisäkerrosten ikkunoissa on ranskalaisparvekkeen tyyppiset kaiteet.
782

| --- | --- |
Vuosisadat: 500-luku · 600-luku · 700-luku · 800-luku · 900-luku
Vuosikymmenet: 690-luku · 700-luku · 710-luku · 720-luku · 730-luku · 740-luku 750-luku · 760-luku · 770-luku · 780-luku · 790-luku · 800-luku
Vuodet: 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709 710 · 711 · 712 · 713 · 714 · 715 · 716 · 717 · 718 · 719 720 · 721 · 722 · 723 · 724 · 725 · 726 · 727 · 728 · 729 730 · 731 · 732 · 733 · 734 · 735 · 736 · 737 · 738 · 739 740 · 741 · 742 · 743 · 744 · 745 · 746 · 747 · 748 · 749 750 · 751 · 752 · 753 · 754 · 755 · 756 · 757 · 758 · 759 760 · 761 · 762 · 763 · 764 · 765 · 766 · 767 · 768 · 769 770 · 771 · 772 · 773 · 774 · 775 · 776 · 777 · 778 · 779 780 · 781 · 782 · 783 · 784 · 785 · 786 · 787 · 788 · 789 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809
Tapahtumia

Saksien johtaja Widukind kapinoi Kaarle Suurta vastaan. Kaarle kukisti kapinan ja teloitutti 4 500 saksitaistelijaa lokakuussa 782 Verdenin verilöylyssä, nykyisessä Ala-Saksissa.
William Collins

| William Collins |
| --- | --- |
 William Collins
Henkilötiedot
Syntynyt: 1721
Kuollut: 1759 (37–38 vuotta)
Kansalaisuus:  Englanti
Ammatti:  runoilija
Kirjailija
Äidinkieli: englanti
Tuotannon kieli: englanti
Pääteokset:  The Persian Eclogues Odes
Aiheesta muualla
Löydä lisää kirjailijoitaKirjallisuuden teemasivulta
William Collins (1721 – 1759) oli englantilainen runoilija, joka oli opiskellut Oxfordissa. Hänen isänsä oli chichesteriläinen hatuntekijä. Hänen merkittävät teoksensa ovat The Persian Eclogues (1742) ja Odes (1746). Runot eivät saaneet vastakaikua, ja Collins masentui. Myöhemmin arvostus on kuitenkin noussut. Hänen ystäviään ja suosijoitaan oli James Thomson.
Suomennetut runot

Illalle (Ode to Evening), suom. Elina Vaara, teoksessa: Englantilaisen kirjallisuuden kultainen kirja, s. 342 WSOY 1933
Oodi illalle (Ode to Evening), suom. Aale Tynni, teoksessa: Tuhat laulujen vuotta, WSOY 1957, 1974, 2004. Runo kokoelmasta Odes vuodelta 1746
Aiheesta muualla

Kuvia tai muita tiedostoja aiheesta William Collins Wikimedia Commonsissa
685

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Justinianus II aloitti Bysantin keisarina
Syntyneitä

8. syyskuuta – Tang Xuanzong, Kiinan keisari (k. 762)
Kuolleita

6. helmikuuta – Hlothhere, Kentin kuningas
8. toukokuuta – Benedictus II, paavi (s. 635)
20. toukokuuta – Ecgfrith, Northumbrian kuningas
Centwine, Wessexin kuningas
Konstantinos IV, Bysantin keisari (s. 652)
Merwan I, umaijadien dynastian kalifi
Anania Širakatsi, armenialainen tieteilijä (s. 610)
Zbiersk

| Zbiersk |
| --- | --- |
 Keskusta
 Zbiersk
 Koordinaatit: 51°57′12″N, 18°8′0″E 
Valtio:  Puola
Voivodikunta:  Iso-Puola
Hallinto:  
 – Pormestari:  
Korkeus:  125 m
Väkiluku (2021)  (arvio):  2 440
Aikavyöhyke:  UTC+1
 – Kesäaika:  UTC+2
Postinumero:  62-830
Suuntanumero(t):  +48 062
Infobox OKVirheellinen NIMI-arvo: 
Zbiersk on kylä Stawiszynin kunnassa Kaliszin piirikunnassa Suur-Puolan voivodikunnassa Puolassa. Vuoteen 1954 asti se oli Zbierskin kunnan kotipaikka. Vuosina 1975-1998 kaupunki oli hallinnollisesti osa Kaliszin maakuntaa.
Aaron Kanter

| Aaron Kanter> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  27 
WPT-voitot:  0
EPT-voitot:  0
Turnausansiot (USD):  2 137 690
Päivitetty:  10. elokuuta 2007
Aaron Kanter on yhdysvaltalainen pokerinpelaaja. Kanter tuli tunnetuksi World Series of Pokerin vuoden 2005 pääturnauksen nelostilan myötä. Nettisatelliitin kautta turnaukseen päässyt Kanter ansaitsi palkintorahoina 2 miljoonaa dollaria. Lokakuussa 2005 Kanter voitti Bay 101 Openin 1 000 dollarin sisäänoston limit hold'em -turnauksen.
Kanter asuu Elk Grovessa, Kaliforniassa. Elokuussa 2007 hänen pokeriuransa turnausansiot ylittivät 2,1 miljoonaa dollaria.
Aiheesta muualla

Aaron Kanter The Hendon Mob Poker Databasessa (englanniksi)
Zorro: The Chronicles

| Zorro: The Chronicles |
| --- | --- |

Tyyli:  Animaatio, seikkailu
Kestoaika:  21 min
Pääosissa:  Johnny Yong Bosch
Alkuperämaa:   Ranska
Alkuperäiskieli:  ranska
Verkko:   France 3
Esitetty:  18. lokakuuta 2015 – 27. maaliskuuta 2016
Tuotantokausia:  1
Jaksoja:  26
Tuotanto
Tuottaja(t):  Dominique Bourse Olivier Lelardoux
Linjatuottaja:  Camille Gerard Yohanne Seroussi
Ohjaaja(t):  Olivier Lelardoux
Käsikirjoittaja(t):  Annabelle Perrichon, Pierre Sissmann
Tuotantoyhtiö(t):  Cyber Group Studios Blue Spirit Studio
Aiheesta muualla
IMDb 
Zorro: The Chronicles on ranskalainen tietokoneanimaatiosarja, joka perustuu alun perin Johnston McCulleyn vuonna 1919 luomaan sankariin Zorroon. Sarjan tuotti ranskalainen Cyber Group Studios. Siitä tuotettiin yhteensä 26 jaksoa, jotka esitettiin 2015 Ranskassa ja heinäkuusta 2016 lähtien Yhdysvalloissa. Suomessa sarjaa esitettiin muun muassa Yle Fem kanavalla 4. marraskuuta 2017 aina 28. huhtikuuta 2018 asti.
Juoni

Sarja kertoo nuoresta teini-ikäisestä Diego de la Vegasta, joka on juuri palannut takaisin Kaliforniaan Espanjasta, jossa hän opiskelun lisäksi oli menestynyt kilpamiekkailija. Nyt Kaliforniassa Diego naamioituu Zorroksi puolustaakseen kaupungin asukkaita vallan himoiselta kapteeni Monasteriolta. Hänen apunaan on hyvä ystävä Bernardo ja kaksoissisko Ines.
Hahmot

Diego de la Vega/Zorro on 19-vuotias huoleton ja hauskaa pitävä nuori mies, joka palasi takaisin Reina de Los Angelesiin. Hän pitää yllään roolia, jotta ei paljastaisi todellista puoltaan. Hän lukee mieluiten kirjoja, kuin taistelee ja käyttää kalliita vaatteita, eikä halua sotkea hienoja saappaitaan. Diego on puoleksi espanjalainen isänsä puolelta ja chumashi-intiaani äitinsä puolelta. Hänen äitinsä kuoli merirosvoille Diegon ollessa lapsi. Diegon isä lähetti hänet 15-vuotiaana Espanjaan käymään opiskelunsa loppuun, jonka jälkeen 19-vuotiaana Diego palasi takaisin siskonsa Inesin pyynnöstä. Koska Kaliforniassa asiat ovat menneet huonompaan suuntaan Diego päättää ystävänsä Bernardon kanssa tehdä asialle jotain ja pukeutuu Zorroksi auttaakseen paikallisia asukkaita.
Bernardo on ollut Diegon paras ystävä lapsuudesta saakka ja auttaa nyt Diegoa Zorrona olemisessa. Hän antaa muiden ymmärtää olevansa kuuro ja mykkä, vaikka hän ei todellisuudessa ole kumpaakaan. Tällä tavoin hän auttaa Zorroa saamalla selville vihollisten aikeet.
Inès on Diegon kaksoissisar ja Zorron liittolainen. Äitinsä kuoltua hän joutui aikuistumaan ikäisiään nopeammin ja oli isänsä apuna sillä välin, kun Diego opiskeli Espanjassa. Ines on suojelevainen ja antelias olematta naiivi. Hän osaa myös isoäitinsä Taïnahin opettamia taikatemppuja, jotka auttavat Zorroa.
Kapteeni Monasterio on kyyninen, manipuloita ja armoton, joka pitää Monterey varuskunnan sotilaita rautaisella otteella. Hän on armeijan johtaja ja  Reina de Los Angelesin pormestari. Monasterio käyttää asukkaiden pelottelua hyväkseen, jolla hän saa ylläpidettyä järjestystä. Monasterio haluaa tällä tavalla rikastua ja saada lisää valtaa, mutta hänen esteenä on Zorro, joka pilaa suunnitelmat.
Kersantti Demetrio Garcia on kapteeni Monasterion oikean käden mies. Hän on kömpelö ja erittäin helposti säikyteltävissä. Garcia on kuitenkin tunnollinen ja hyväsydäminen sotilas. Hän suorittaa käskynsä, mutta ei ikinä nauti niiden suorittamisesta ja yrittää usein siirtää ne omille alaisilleen.
Korpraali Gonzales on Garcian käskyttämä sotilas kapteeni Monasterion armeijassa. Hän on esimiehensä Garcian tavoin kömpelö, joka usein saa suorittaa Garcialle tarkoitetut tehtävät esimiehensä laiskottelun vuoksi.
Jaksoluettelo

Kotiinpaluu (The Return)
Kaivos (The Mine)
Ansa (The Trap)
Kaksi kapinallista (Two Rebels Hearts)
Miekkailumestari (The Maestro)
Monterreyn tykit (The Cannons of Monterey)
Lunnaat (The Ransom)
Kasvot naamion takaa (Zorro's True Face)
Kaksoisolento (Zorro and his Double)
Zorron ryöstöretki (Zorro the Thief)
Karjanajo (The Cattle Drive)
Los Angelesin kirkonkello (A Bell for Los Angeles)
Myrskyn armoilla (The Tornado)
Meren henget (The Spirit of the Sea)
Vihan siemenet (Grains of Wrath)
Salajuoni (The Plot)
Aukoton suunnitelma (Foolproof plan)
Perijätär (The Desirable Heiress)
Aarrekartta (The Treasure Map)
Kuivuus (Drought)
Yön pimeydessä (Like Wolves)
Hyppy tyhjyyteen (The Leap)
Karkotus (Banished)
Huijari (The Imposter)
Vapaat kädet (Carte Blanche)
Kidnappaus (Force)
Äänirooleissa

| 0 | 1 | 2 |
| --- | --- | --- |
|  Johnny Yong Bosch  | … |  Zorro/Don Diego de la Vega   |
|  Dorothy Elias-Fahn  | … |  Ines   |
|  Jamieson Price  | … |  Monasterio   |
|  Kirk Thornton  | … |  Demetrio Garcia   |
|  Michael Sorich  | … |  Don Alejandro de la Vega   |
|  Richard Epcar  | … |  Luis Ventura   |
|  Anne Yatco  | … |  Dona Isabela Verdugo   |
|  Martin Billany  | … |     |
|  Lucien Dodge  | … |     |
|  Melora Harte  | … |     |
|  Bob Klein  | … |     |
|  Joey Lotsko  | … |     |
|  Dave Mallow  | … |     |
|  Kyle McCarley  | … |     |
|  Maggie O'Connor  | … |     |
|  Rebecca Ordonez  | … |     |
|  Keith Silverstein  | … |     |
|  Johnny Wesley  | … |     |
Tausta

Sarjan tekeminen kesti kolme vuotta. Siihen otettiin vaikutteita alkuperäisen The Curse of Capistrano tarinan lisäksi Isabel Allenden Zorron tarinasta ja Disneyn 1950-luvun televisiosarjasta. Muun muassa Zorron perhe on Allenden tarinoiden pohjalta, jossa hänen äiti kuului intiaaniheimoon. Kapteeni Monasterio ja kersantti Garcia olivat alun perin Disneyn televisiosarjasta, kun heidän alainen korpraali Gonzales oli The Curse of Capistrano tarinassa kersantin roolissa. Myös de la Vega perheen miespalvelija Bernardo on Allenden tarinan mukaan Diegon lapsuuden ystävä. Diegon sisko Inés oli sen sijaan luotu sarjaa varten. Tuottajat tekivät kuuden kuukauden verran taustatyötä 1780-luvun Los Angelesin ympäristöstä ja asusteista.
Sarjakuva

Sarjan päätyttyä siitä julkaistiin elokuussa 2016 myös samanniminen sarjakuva Zorro: Les Chroniques. Sen käsikirjoitti Greg Newman ja kuvitti Danilo Loizedda.
Videopeli

Sarjan pohjalta julkaistiin kesäkuussa 2022 samanniminen videopeli Zorro: The Chronicles, jossa pelattavinan hahmoina ovat Diego ja Inès.
Zbigniew Drzewiecki

Zbigniew Drzewiecki
Zbigniew Drzewiecki (8. huhtikuuta 1890 Varsova – 11. huhtikuuta 1971 Varsova) oli puolalainen pianisti ja pianopedagogi.
Drzewiecki opiskeli Varsovan musiikki-instituutissa eri opettajien johdolla. Vuosina 1909–1911 hän opiskeli Wienissä ja Brnossa. Vuosina 1911–1915 hän jatkoi opintojaan Teodor Leszetyckin avustajana toimineen Marie Prentnerin johdolla. Drzewiecki teki debyyttinsä pianistina Varsovassa vuonna 1916. Hän esiintyi eri puolilla Eurooppaa ohjelmistolla, johon kuului Frédéric Chopinin, Johann Sebastian Bachin, Ludwig van Beethovenin ja aikansa puolalaissäveltäjien teoksia. Hän teki myös äänityksiä Chopinin sävellyksistä. Vuonna 1928 Drzewiecki opiskeli lyhyesti Ignacy Jan Paderewskin johdolla Sveitsissä.
Drzewiecki opetti Varsovan musiikki-instituutissa vuodesta 1916 ja aloitti toimimisen sen rehtorina vuonna 1931. Hän työskenteli myös Krakovassa ja Lvivissä. Vuosina 1946–1952 hän toimi Krakovan musiikkiakatemian rehtorina. Drzewiecki oli mukana perustamassa kansainvälistä Chopin-pianokilpailua, jossa monet hänen oppilaansa sittemmin menestyivät. Drzewiecki istui kilpailun tuomaristossa 1960-luvulle saakka ja toimi tuomariston puheenjohtajana vuonna 1949. Vuosina 1959–1966 hän toimi Varsovassa Chopin-seuran puheenjohtajana.
Yash Johar

Yash Johar (6. syyskuuta 1929 Amritsar – 26. kesäkuuta 2004 Mumbai) oli intialainen elokuvatuottaja. Hänet tunnettiin ylellisissä ja eksoottisissa maisemissa kuvatuista Bollywood-elokuvista, joissa pidettiin yllä intialaisia perinteitä ja perhearvoja.
Johar aloitti uransa käsikirjoittajana, mistä eteni myöhemmin tuottajaksi. Vuonna 1976 hän perusti Dharma Productions -elokuvatuotantoyhtiön, jota johtaa nykyään hänen poikansa Karan Johar.
Valikoitu filmografia

Dostana (1980)
Duniya (1984)
Muqaddar Ka Faisla (1987)
Agneepath (1990)
Gumraah (1993)
Rudyard Kiplingin Viidakkokirja (1994)
Duplicate (1998)
Kuch Kuch Hota Hai (1998)
K3G – Ilon päiviä, surun päiviä (2001)
Kal Ho Naa Ho (2003)
Aiheesta muualla

Yash Johar Internet Movie Databasessa. (englanniksi)
Yash Johar Elonetissä.
Aamun Koitto

| Aamun Koitto |
| --- | --- |
Lehtityyppi:  aikakauslehti, verkkolehti
Julkaisija:  Pyhien Sergein ja Hermannin veljeskunta ry
ISSN:  ISSN 0355-9009
Perustettu:  1896
Päätoimittaja:  Kuopion ja Karjalan metropoliitta Arseni
Sitoutuneisuus:  Suomen ortodoksinen kirkko
Kotikunta:  Heinävesi
Kotimaa:  Suomi
Sivukoko:  200 x 266 mm
Ilmestymistiheys:  viisi kertaa vuodessa
Kieli:  suomi
Aiheesta muualla
Kotisivu
Aamun Koitto on Suomen ortodoksisen kirkon yhteydessä toimivan Pyhien Sergein ja Hermanin Veljeskunnan julkaisema aikakauslehti ja ortodoksisen kirkon äänenkannattaja. Sen kustantajana toimii Kotimaa-Yhtiöt.
Aamun Koitto perustettiin Sortavalassa 1896. Se on Suomen vanhimpia kirkollisia lehtiä. Sitä vanhempia ovat Suomen Vapaakirkon julkaisema Suomen Viikkolehti (perustettu 1887) ja Suomen luterilaisen kirkon piirissä ilmestyvistä lehdistä Hengellinen Kuukauslehti (1888) ja Sanansaattaja (1876).
Aamun Koitto julkaisi vuonna 2015 viisi 28-sivuista numeroa, joista kolme ensimmäistä kevätkaudella ja kaksi syksyllä. Karjalan hiippakunnan seurakuntien jäsentalouksiin lehti jaetaan seurakuntien tilaamana 44-sivuisena versiona, ja laajempi painos sisältää peruslehden lisäksi 16 alueellisesti toimitettua seurakuntasivua.
Aiheesta muualla

Aamun Koiton verkkolehti
Aamun Koitto 100 vuotta - Suomalaista ortodoksisuutta rakentamassa. Tapani Kärkkäisen kirjoittama Aamun Koiton historia lehden 100-vuotisjuhlanumerossa 1996 (Arkistoitu – Internet Archive)
We’ll Meet Again (elokuva)

| We’ll Meet Again |
| --- | --- |

Ohjaaja:  Phil Brandon
Käsikirjoittaja:   James Seymour  Howard Thomas 
Tuottaja:   Ben Henry  George Formby 
Säveltäjä:  Harry Bidgood
Kuvaaja:  Stephen Dade
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Columbia Pictures
Levittäjä:  Columbia Pictures
Kesto:  84 min
Alkuperäiskieli:  englanti
Aiheesta muualla
IMDb 
AllMovie
Infobox OKVirheellinen NIMI-arvo: 
We'll Meet Again on vuonna 1943 valmistunut musikaalielokuva. Elokuva on nimetty pääosaa esittävän laulaja Vera Lynnin laulun ”We'll Meet Again” mukaan. Elokuvan on ohjannut Philip Brandon.
Rooleissa

| 0 | 1 | 2 |
| --- | --- | --- |
|  Vera Lynn  | … |  Peggy Brown   |
|  Geraldo  | … |  Gerry   |
|  Patricia Roc  | … |  Ruth   |
|  Ronald Ward  | … |  Frank   |
|  Donald Gray  | … |  Bruce McIntosh   |
|  Frederick Leister  | … |  Mr. Hatropp   |
|  Betty Jardine  | … |  Miss Bohne   |
|  Brefni O'Rorke  | … |  tohtori Drake   |
|  Marian Spencer  | … |  Mrs. Crump   |
|  Lesley Osmond  | … |  Sally   |
|  Aubrey Mallalieu  | … |  esiintymislavan ovenvartija   |
Aiheesta muualla

Savage, Mark: We'll Meet Again: The story of Dame Vera Lynn's wartime classic BBC News.  18.6.2020. Viitattu 4.7.2022. (englanniksi)
Aleksei Tolstoi

Aleksei Tolstoi voi tarkoittaa seuraavia:
Aleksei Konstantinovitš Tolstoi (1817–1875), venäläinen runoilija
Aleksei Nikolajevitš Tolstoi (1882–1945), venäläinen kirjailija, joka edustaa tyyliltään sosialistista realismia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aleksei Tolstoi”, voi hakea sivunnimihaulla, laajalla sivunnimihaulla tai tekstihaulla.
Aamulla rakkaani näin (kappale)

| ”Aamulla rakkaani näin / En ollut uskoton” Lea Laven |
| --- | --- | --- |

Singlen tiedot
 Albumilta: Aamulla rakkaani näin
 A-puoli: ”Tänä kylmänä syysaamuna”
 Julkaistu: 1978
 Tyylilaji: iskelmä
 Kesto: 03.02
 Levy-yhtiö: CBS
muut singlet
|   | ”Aamulla rakkaani näin / En ollut uskoton”  |   |
Aamulla rakkaani näin on suomalaisen iskelmälaulaja Lea Lavenin single vuodelta 1978. Kappaleen sävelsi ja sanoitti Raul Reiman ja sovitti Jori Sivonen. Singlen b-puoli "En ollut uskoton" on Reimanin sanoittama ja Sivosen sovittama suomenkielinen versio countrymuusikko Wayne Carsonin sävelteoksesta "Big Silver Angel". Singlen molemmat puolet julkaistiin Lea Lavenin studioalbumilla Aamulla rakkaani näin (1978).
"Aamulla rakkaani näin" on mukana useilla Lea Lavenin suosituinta tuotantoa kokoavilla albumeilla. Sen ensimmäinen digitaalinen julkaisu on CD-kokoelmalla Lea Laven – CBS-klassikot (1989).
"Aamulla rakkaani näin" kertoo puolison odottamattomasta kuolemasta. Laulun kertoja kaipaa rakkaansa luo.
Anneli Saaristo levytti kappaleesta oman tulkintansa vuonna 1978.
Aiheesta muualla

Beatsource.com: Track : Aamulla Rakkaani Näin
Finna: Aamulla rakkaani näin
Aleksei Tokarev

Aleksei Vasiljevitš Tokarev (ven. Алексей Васильевич Токарев; s. 25. tammikuuta 1973 Irkutsk) on venäläinen kilpapurjehtija.
Tokarev on osallistunut olympialaisiin kerran, Pekingissä 2008. Hän oli tuolloin purjelautailussa 34. eli toiseksi viimeinen voitettuaan vain Kolumbian Santiago Grillon.
Aksel Hynninen

Aksel (Akseli) Hynninen (16. joulukuuta 1864 Joroinen – 13. lokakuuta 1914 Joroinen) oli suomalainen maanviljelijä ja valtiopäivämies.
Akseli Hynnisen vanhemmat olivat Albin ja Anna Hynninen ja puoliso Fanny Ingeborg Hynninen. Hynninen oli kunnallis- ja maatalousmies, osuusmeijerin perustajia ja toimi kunnallislautakunnan esimiehenä. Hän oli talonpoikaissäädyssä Leppävirran tuomiokunnan edustaja valtiopäivillä  1905–1906.
Anna Barkova

Anna Aleksandrovna Barkova (ven. А́нна Алекса́ндровна Барко́ва, 3. heinäkuuta [J: 16. heinäkuuta] 1901 Ivanovo, Venäjä – 29. huhtikuuta 1976 Moskova, Neuvostoliitto) oli neuvostoliittolainen runoilija, toimittaja, näytelmäkirjailija, esseisti, muistelmakirjoittaja ja kaunokirjailija.
Hän vietti yli 20 vuotta elämästään vankileireillä eli gulageilla.
Suku ja koulutus

Anna Aleksandrovna Barkova syntyi yksityiskoulun talonmiehen Aleksandr Vasiljevitš Barkovin perheeseen Ivanovon tekstiilikaupungissa vuonna 1901. Hän oli viidestä lapsesta ainoa joka eli aikuiseksi. Hänen isänsä oli alun perin kauppias Kinešmasta. Anna sai käydä Ivanovo-Voznesenskin kymnaasia isänsä aseman vuoksi, mikä oli harvinainen tilaisuus nuorelle työväenluokan tytölle vallankumousta edeltäneellä Venäjällä.
Vuodesta 1918 lähtien Barkova työskenteli ivanovolaisessa sanomalehdessä 'Työstösärmä' (ven. Рабочий край) A. K. Voronskin johdolla. Hänen ihailemansa Fjodor Dostojevski vaikutti suuresti hänen kirjalliseen tuotantoonsa.